CELEX: 32014R0284
Language: mt
Date: 2014-03-21 00:00:00
Title: Regolament ta' Implimentazzjoni tal-Kunsill (UE) Nru 284/2014 tal- 21 ta’ Marzu 2014 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina

21.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 86/27
            
         REGOLAMENT TA' IMPLIMENTAZZJONI TAL-KUNSILL (UE) Nru 284/2014
   tal-21 ta’ Marzu 2014
   li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina (1), u b'mod partikolari l-Artikolu 14(1) tiegħu,
   Billi:
   
               (1)
            
            
               Fis-17 ta' Marzu 2014, il-Kunsill adotta r-Regolament (UE) Nru 269/2014.
            
         
               (2)
            
            
               Fid-dawl tal-gravità tas-sitwazzjoni, il-Kunsill iqis li għandhom jiżdiedu persuni addizzjonali mal-lista ta' persuni fiżiċi u ġuridiċi, entitajiet u korpi soġġetti għal miżuri restrittivi kif tinsab fl-Anness I għar-Regolament (KE) Nru 269/2014.
            
         
               (3)
            
            
               L-Anness I għar-Regolament (UE) Nru 269/2014 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   Il-persuni elenkati fl-Anness għal dan ir-Regolament għandhom jiżdiedu mal-lista li tinsab fl-Anness I għar-Regolament (UE) Nru 269/2014.
   Artikolu 2
   Dan ir-Regolament jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Marzu 2014
      
         
            Għall-Kunsill
         
         
            Il-President
         
         D. KOURKOULAS
      
   
   
      (1)  ĠU L 78, 17.3.2014, p. 6.
   
      ANNESS
      
         Lista ta' persuni fiżiċi u ġuridiċi, entitajiet u korpi msemmija fl-Artikolu 1
      
      
                   
               
               
                  Isem
               
               
                  Informazzjoni għall-identifikazzjoni
               
               
                  Raġunijiet
               
               
                  Data tal-elenkar
               
            
                  1.
               
               
                  Rogozin, Dmitry Olegovich
               
               
                  d.t.t. 21.12.1963; f'Moska
               
               
                  Viċi Prim Ministru tal-Federazzjoni Russa.
                  Appella pubblikament għall-annessjoni tal-Krimea.
               
               
                  21.3.2014
               
            
                  2.
               
               
                  Glazyev, Sergey
               
               
                  d.t.t. 1.1.1961, Zaporozhye, (RSS Ukraina)
               
               
                  Konsulent tal-President tal-Federazzjoni Russa.
                  Appella pubblikament għall-annessjoni tal-Krimea.
               
               
                  21.3.2014
               
            
                  3.
               
               
                  Matviyenko, Valentina Ivanova
               
               
                  d.t.t. 7.4.1949, Shepetovka, Khmelnitskyi oblast (RSS Ukraina)
               
               
                  Speaker tal-Kunsill Federali. Fl-1 ta' Marzu 2014, appoġġa pubblikament fil-Kunsill Federali l-mobilizzazzjoni tal-forzi Russi fl-Ukraina.
               
               
                  21.3.2014
               
            
                  4.
               
               
                  Naryshkin, Sergei Evgenevich
               
               
                  d.t.t. 27.10.1954,
                  San Pietruburgu (qabel kien Leningrad)
               
               
                  Speaker tal-Istat ta' Duma. Appoġġa pubblikament il-mobilizzazzjoni tal-forzi Russi fl-Ukraina. Appoġġa pubblikament it-trattat tar-riunifikazzjoni tar-Russja u l-Krimea u l-liġi kostituzzjonali federali relatata.
               
               
                  21.3.2014
               
            
                  5.
               
               
                  Kiselyov, Dmitry Konstantinovich
               
               
                  d.t.t. 26.4.1954
               
               
                  Maħtur b'Digriet Presidenzjali fid-9 ta' Diċembru 2013. Kap tal-aġenzija tal-aħbarijiet tal-Istat Federali Russu "Rossiya Segodnya".
                  Figura ċentrali tal-propaganda tal-gvern li appoġġat il-mobilizzazzjoni tal-forzi Russi fl-Ukraina.
               
               
                  21.3.2014
               
            
                  6.
               
               
                  Nosatov, Alexander Mihailovich
               
               
                  d.t.t. 27.3.1963 Sevastopol, (RSS Ukraina)
               
               
                  Viċi Kmandant tal-Flotta tal-Baħar l-Iswed, Viċi Ammirall
                  Responsabbli mill-kmand tal-forzi Russi li okkupaw it-territorju sovran tal-Ukraina.
               
               
                  21.3.2014
               
            
                  7.
               
               
                  Kulikov, Valery Vladimirovich
               
               
                  d.t.t. 1.9.1956, Zaporozhye, (RSS Ukraina)
               
               
                  Viċi Kmandant tal-Flotta tal-Baħar l-Iswed, Viċi Ammirall
                  Responsabbli mill-kmand tal-forzi Russi li okkupaw it-territorju sovran tal-Ukraina.
               
               
                  21.3.2014
               
            
                  8.
               
               
                  Surkov, Vladislav Yurievich
               
               
                  d.t.t. 21.9.1964, Solntsevo, Lipetsk
               
               
                  Assistent tal-President tal-Federazzjoni Russa. Huwa kien organizzatur tal-proċess fil-Krimea li bih il-komunitajiet lokali tal-Krimea ġew immobilizzati biex jieħdu azzjonijiet li dgħajfu lill-awtoritajiet Ukraini fil-Krimea.
               
               
                  21.3.2014
               
            
                  9.
               
               
                  Mikhail Malyshev
               
               
                  President tal-Kummissjoni Elettorali tal-Krimea
               
               
                  Responsabbli mill-amministrazzjoni tar-referendum tal-Krimea. Responsabbli fis-sistema Russa mill-firma tar-riżultati tar-referendum.
               
               
                  21.3.2014
               
            
                  10.
               
               
                  Valery Medvedev
               
               
                  President tal- Kummissjoni Elettorali ta' Sevastopol
               
               
                  Responsabbli mill-amministrazzjoni tar-referendum tal-Krimea. Responsabbli skont is-sistema Russa mill-firma tar-riżultati tar-referendum.
               
               
                  21.3.2014
               
            
                  11.
               
               
                  Logutenent Ġeneral Igor Turchenyuk
               
               
                  Kmandant tal-forzi Russi fil-Krimea
               
               
                  Il-Kmandant de-facto tat-truppi Russi mobilizzati fuq il-post fil-Krimea (li r-Russja tkompli ssejħilhom uffiċjalment bħala "milizji ta' awtodifiża lokali").
               
               
                  21.3.2014
               
            
                  12.
               
               
                  Elena Borisovna Mizulina
               
               
                  Deputat fl-Istat ta' Duma
               
               
                  Oriġinatur u ko-sponsor tal-bidliet leġislattivi reċenti fir-Russja li kienu jippermettu lil reġjuni ta' pajjiżi oħrajn jingħaqdu mar-Russja mingħajr qbil minn qabel mill-awtoritajiet ċentrali tagħhom.
               
               
                  21.3.2014